Me allekirjoittaneet Kokoomuksen piirien ja jäsenliittojen puheenjohtajat, puoluevaltuuston puheenjohtajisto sekä puolueen varapuheenjohtajat annamme täyden tukemme puolueen puheenjohtaja Alexander Stubbille hänen työssään puolueen johdossa sekä hallitusyhteistyön vetämisessä Kokoomuksen osalta.

Suomi elää vaikeita aikoja. Taloustilanne ja monia vuosia jatkunut rakenteellisten uudistusten takkuaminen haastavat Suomea sisältä. Useat globaalit kriisit haastavat meitä ulkoapäin. Suomen hyvinvointi ja turvallisuus edellyttävät yhteisten ratkaisujen etsimistä ja löytämistä.

Kokoomus ja sen puheenjohtaja keskittyvät ratkaisemaan näitä haasteita tänä keväänä mm. sote-uudistuksen jatkon, kehyspäätöksen ja yhteiskuntasopimuksen kautta. Kokoomus vaikuttaa vahvalla asiaosaamisella myös kansainvälisten haasteiden ratkaisuun, kuten turvapaikkakriisiin, terrorismin uhkaan ja näiden juurisyihin vaikuttamiseen.

Politiikka on kestävyyslaji. Matkalle ei kannata uupua, vaikka aina tulee vastaan myös vaikeita hetkiä. Arvostamme sitä, että Alexander Stubb on pitkäjänteisesti ja päättäväisesti sitoutunut tehtäväänsä ja kertonut hakevansa jatkoa puolueen puheenjohtajana. Tämä osoittaa sitoutuneisuutta, jota myös Kokoomuksen toiminnan uudistamisessa nyt kaivataan.

Puolueen johdosta päättää puoluekokous. Seuraava pidetään Lappeenrannassa kesäkuussa. Puheenjohtaja on aina nöyrä tämän valinnan edessä, kokoomusväki päättää ja johto toimii sen luottamuksen varassa. Alexander Stubb on hakemassa jatkokautta ja toivomme, että nyt puheenjohtaja Stubb saa rauhassa tehdä työtä Suomen kannalta tärkeiden kysymysten hoitamisessa. Uskomme, että hän tekee tässä työssä parhaansa ja yhdessä saamme aikaan sekä Suomen että siten myös Kokoomuksen kannalta tärkeitä ratkaisuja, joilla maamme hyvinvointi turvataan myös tulevaisuudessa.

puheenjohtaja Pekka Majuri

Helsingin Kokoomus ry

puheenjohtaja Kari Tolvanen

Uudenmaan Kokoomus ry

puheenjohtaja Heikki Arikka

Varsinais-Suomen Kokoomus ry

puheenjohtaja Emilia Syväsalmi

Satakunnan Kokoomus ry

puheenjohtaja Juha Rostedt

Hämeen Kokoomus ry

puheenjohtaja Leena Kostiainen

Pirkanmaan Kokoomus ry

puheenjohtaja Heikki Järvenpää

Kaakkois-Suomen Kokoomus ry

puheenjohtaja Aulikki Sihvonen

Savo-Karjalan Kokoomus ry

puheenjohtaja Pauli Partanen

Keski-Suomen Kokoomus ry

puheenjohtaja Jussi Taittonen

Pohjanmaan Kokoomus ry

puheenjohtaja Tomi Kaismo

Pohjois-Pohjanmaan Kokoomus ry

puheenjohtaja Eero Suutari

Kainuun Kokoomus ry

puheenjohtaja Heikki Autto

Lapin Kokoomus ry

puheenjohtaja Sofia Vikman

Kokoomuksen Naisten Liitto ry

puheenjohtaja Daniel Sazonov

Kokoomuksen Nuorten Liitto ry

puheenjohtaja Marianna Kupias

Kokoomuksen Opiskelijaliitto Tuhatkunta ry

puheenjohtaja Mari-Leena Talvitie

Kokoomuksen puoluevaltuusto

varapuheenjohtaja Elina Junnila

Kokoomuksen puoluevaltuusto

varapuheenjohtaja Joonas Grönlund

Kokoomuksen puoluevaltuusto

varapuheenjohtaja Sanni Grahn-Laasonen

Kokoomuksen puoluehallitus

varapuheenjohtaja Janne Sankelo

Kokoomuksen puoluehallitus

varapuheenjohtaja Anne-Mari Virolainen

Kokoomuksen puoluehallitus